संसार च मनुक्ख जीवन सारें कोला उत्तम मन्नेआ गेदा ऐ, मनुक्खें थमां बी उत्तम साधु-सैंते गी मन्नेआ गेदा ऐ। देवत बी साधु-सैंते दे चौले च औने लेई तरसदे न सच्चे सैंत विरले गै लब्भदे न। लोभ, लालच, मोह ते माया दे बंधने थमां छुटकारा होई जाने मगरा गै मनुक्ख सैंते दी श्रेणी च औंदा ऐ। भारत दी पवित्र धरती उप्पर बी बेल्ले-बेल्ले सिर केईं सैंते जरम लैता ते दुनिया च फैले दे अंधविश्‍वासें गी दूर करियै दुनिया गी सिद्दे रस्ते पाया ते प्रभु परमेसर कन्नै मिलने दी राह दस्सी।